ગાંધીનગરમાં મહાત્મા મંદિરનો પ્રોજેક્ટ પૂર્ણતાને આરે છે પરંતુ ફાઇવસ્ટાર હોટલ બનાવવાની છે તેમાં પણ કેન્દ્રીય રેલ્વે મંત્રાલય હિસ્સો લઇ રહ્યું છે. ગાંધીનગરમાં પંચામૃત ભવન કે જે આનંદીબહેન પટેલની સરકારમાં પડતું મૂકવામાં આવ્યું હતું તેને હાલના મુખ્યમંત્રી વિજય રૂપાણી ફરીથી શરૂ કરવાના મૂડમાં છે. મોદીનું ખ્વાબ હતું કે મહાત્મા મંદિરથી પ્રેરણા લઇને સચિવાલયમાં પુરૂષાર્થ કરવાનો છે અને તેનું પરિણામ એટલે કે પંચામૃત ભવન છે. ગાંધીનગરના સાબરમતીના કિનારે મહાત્મા મંદિર અને સચિવાલયની લાઇનમાં બનાવવાનું થાય છે. એવી જ રીતે અમદાવાદમાં મેટ્રોરેલની યોજનાનો પ્રોજેક્ટ પણ મોદીનો છે. આ પ્રોજેક્ટ ઝડપથી પૂર્ણ થાય તે માટે રૂપાણી સરકાર મેટ્રો રેલના કામકાજમાં ઝડપ વધારે તેવી સંભાવના છે.